**გ ა ნ ც ხ ა დ ე ბ ა**

**სსიპ - ივანე ჯავახიშვილის სახელობის თბილისის სახელმწიფო უნივერსიტეტის დამო­უ­კი­დებელი სამეცნიერო-კვლევითი ერთეულის \_ პაატა გუგუშვილის სახელობის ეკ­ონომიკის ინსტიტუტის სამეცნიერო სტრუქტურული ერთეულის ხელმძღვა­ნელის ასარჩევად კონკურსის გამოცხადების შესახებ**

1. პაატა გუგუშვილის სახელობის ეკონომიკის ინსტიტუტის **სამეცნიერო სტრუ­ქ­ტუ­რუ­ლი ერთეულების ხელმძღვანელს**, თსუ დამოუკიდებელი სამეცნი­ე­რო-კვლევითი ერთეულის - პაატა გუგუშვილის სახელობის ეკონომიკის ინსტი­ტუ­ტის დებულების შესაბამისად, ღია კონკურსის საფუძველზე ირჩევს ინსტი­ტუტის სამეცნიერო საბჭო და ამტკიცებს ინსტიტუტის დირექტორი.
2. პაატა გუგუშვილის სახელობის ეკონომიკის ინსტიტუტის **სამეცნიერო სტრუქ­ტუ­რუ­ლი ერთეულების ხელმძღვანელად** შეიძლება აირჩეს პირი, რომელიც აკმაყოფილებს პაატა გუგუშვილის სახელობის ეკონომიკის ინსტიტუტის მთავარი მეცნიერი თანამშრომ­ლის­თვის ან უფროსი მეცნიერი თანამშრომლისთვის დადგე­ნილ მოთხოვნებს, რაც გათვალისწინებულია თსუ აკადემიური საბჭოს 2017 წლის 31 მაისის N63/2017 დადგენილებით მიღებული და წარმომადგენლობითი საბჭოს 2017 წლის 23 ივნი­სის N3 სხდომის ოქმით დამტკიცებული ,,სსიპ - ივანე ჯავახი­შვილის სახელობის თბილისის სახელმწიფო უნივერსიტეტის დამოუკიდებელი სამეც­ნიე­რო-კვლევითი ერთეულის სამეცნიერო პერსონალის სამსახურში მიღების ერთიანი წესი“-ით და სამეცნიერო თანამდებობის დაკავების დამატებითი პირო­ბე­ბის მე-2 მუხლითა და ,,საკონკურსო თანამდებობებისათვის განსაზღვრული კრიტერიუმები ინსტი­ტუ­ტე­ბის და სამეცნიერო თანამდებობების მიხედვით“ 1-ლი მუხლის პირველი პუნქტით, ასე­ვე მე-2 პუნქტის ,,ა“ ან ,,გ“ ქვეპუნქტებით.
3. კონკურსი ცხადდება შემდეგი სამეცნიერო სტრუქტურული ერთეულის ხელ­მძღ­ვა­­­ნე­ლის თანამდებობის დასაკავებლად (სამეცნიერო ერთეულისა­თვ­ის მეცნიერე­ბის დარგი არის - ეკონომიკური მეცნიერება):

**მაკროეკონომიკის, მდგრადი განვითარებისა და ფინანსების განყოფილების ხელმძღვანელი** \_ **უფროსი მეცნიერი თანამშრომელი** (1 საშტატო ერთეული, **უფროსი მეცნიერი თანამშრომელი** \_ 7 წლის ვა­დით).

სამეცნიერო ქვედარგი\_ **მაკროეკონომიკა, ბუნებათსარგებლობისა და გარემოს დაცვის ეკონომიკური პრობლემები, ფინანსები.**

1. **კანდიდატი უნდა აკმაყოფილებდეს**:
   1. უფრო­სი მეცნიერი თანამშრომლი­სათვის დადგენილ ძირითად მოთ­ხოვ­ნებს, რაც მდგომარეობს შემდეგში:

ბ) უფროსი მეცნიერი თანამშრომელი - დოქტორის ან მასთან გათანაბრებული აკა­დე­­მიუ­რი ხარისხი, სამეცნიერო-კვლევითი საქმიანობის გამოცდილება (რაც გუ­ლის­ხმობს არამ­ხო­ლოდ სამეცნიერო-კვლევით, უმაღლეს საგანმანათლებლო ან სხვა პროფილურ დაწესებულებაში სამეცნიერო თანამდებობაზე მუშაობას, არამედ­ გამოქვეყნებულ სამეცნიერო პუბლიკაციებსაც) და უნდა ჰქონდეს გამოქ­ვეყ­ნე­ბული ან გამოსაქვეყნებლად მიღებული პუბლიკაციები, მათ შო­რის არანაკლებ 2 რეიტინგული სამეცნიერო პუბლიკაცია მაინც სამეც­ნიე­რო-კვლე­ვითი პროდუქ­ციის კლასიფიკაციის მიხედვით.

* 1. თსუ პაატა გუგუშვილის სახელობის ეკონომიკის ინსტიტუტის სპეცი­ფი­კი­­დან გამომდინარე უფრო­სი მეცნიერი თანამშრომ­ლისათვის დადგენილ **დამატებითი მოთხოვნები** მდგომარეობს შემდეგში:

ბ) უფროსი მეცნიერი თანამშრომელი 4.1. ბ) პუნქტით გათვალისწინებული 2 რეიტინგული პუბლიკაციის გარდა, დამატებით 1 რეიტინგული პუბლიკაცია;

* 1. კანდიდატს უნდა ჰქონდეს სამეცნიერო-ორგანიზაციული მუშაობის (მენეჯ­მენ­ტის), კერძოდ, საერთაშორისო ან ადგილობრივი სამეცნიერო ფორუმების სა­ორ­გა­ნი­ზა­ციო ან სა­მეც­ნიერო კომიტეტებში მუშაობის გამოცდილება.

1. კანდიდატმა უნდა წარმოადგინოს:

ა) განცხადება ინსტიტუტის სამეცნიერო საბჭოს სახელზე. განცხადებაში მი­თი­თ­ე­ბუ­ლი უნ­და იყოს დაინ­ტე­რესებული პირის ვინაობა, საცხოვრებელი ადგი­ლის მისამართი, საკონტაქტო ტე­ლე­ფონის ნო­მე­რი, ელ. ფოსტის მისამართი;

ბ) ავტობიოგრაფია (CV), სამეცნიერო პუბლიკაციების ნუსხითურთ (ცალკე უნ­და გამოიყოს მთავარი (უვადო) ან უფროსი მეცნიერი თანამშრომლისადმი წაყენებული მოთხოვნების შესაბამისი ნაშრომების სია), შედგენილი კონკურ­სან­ტისათვის მისაღები ფორმით მისი მოღვა­წეო­ბის სრულად ასასახავად (ავტობიო­გრა­ფია წარ­მოდგენილი უნდა იყოს როგორც ნაბეჭ­დი, ისე ელექ­ტრო­ნუ­ლი (CD) სახით, ფაი­ლის ფორმატი – Word და PDF ფაილების სახით);

გ) პირადობის მოწმობის ან პასპორტის სურათიანი გვერდის ასლი;

დ) შესაბამისი აკადემიური ხარისხის დამადასტურებელი დოკუმენტის (დო­კუ­მე­ნ­ტე­ბის) ასლი, უცხო ქვეყანაში მიღებული განათლების ან/და სამეცნიერო ხა­რის­ხის აღია­რე­ბის კანონმდებლობით დადგენილი წესით გაცემული დოკუმენტის (ასეთის არსებობის შემთხვევაში) ასლი;

ე) სამსახურეობრივი გამოცდილების ამსახველი კანონმდებლობით დადგენი­ლი წესით გაცემული დოკუმენტი (ცნობა/შრომის წიგნაკის ასლი/სხვ.);

ვ) სამეცნიერო-ორგანიზაციული მუშაობის გამოცდილების დამადასტურებე­ლი დო­­კუ­მენ­­ტი;

ზ) განყოფილების მოქმედი კანონმდებლობის შესაბამისი დე­ბუ­ლე­ბის პროექტი, სადაც მოცემული იქნება თსუ **პაატა გუგუშვილის სახელობის ეკონომიკის ინსტი­ტუტის** დებულებიდან გამომდინარე განყო­ფი­ლე­­ბის/ლა­ბო­რატორიის წინაშე მდგარი ამოცანების გადაჭრისა და ფუნქციების შესრუ­ლე­ბის მისეული ხედვა.

1. **კონკურსი გამოცხადდეს** **2019 წლის 9 დეკემბრიდან და საკონკურსო დოკუმენტაციის მიღება იწარმოოს 2019 წლის 9 დეკემბრიდან 2019 წლის 19 დეკემბრის ჩათვლით, 10:00-დან 17:00 საათამდე, ინსტიტუტის კანცელარიაში,** (თბი­ლი­სი, გ. ქიქოძის ქ. №14, ოთახი №10).
2. სამეცნიერო ქვედანაყოფის ხელმძღვანელის თანამდებობაზე არჩეული პირი ით­ვ­ლ­ე­­ბა არჩეულად უფროსი მეცნიერი თანამშრომლის თანამდებობაზე, ძირითადი და დამატებითი მოთ­ხოვ­ნების დაკმაყოფილების შემთხვევაში, 7 წლის ვადით.